### Beslutningstema

Under dette punkt skal der træffes beslutning om anlægsbevilling og frigivelse af rådighedsbeløb til anlægsarbejde til oprensning af Mølledammen i Løgumkloster.

Sagen behandles i Teknik- og Miljøudvalget (med indstilling om videresendelse til Økonomiudvalget og Kommunalbestyrelsen) for så vidt angår et rådighedsbeløb på 1,0 mio. kr. på Investeringsoversigten 2023.

Behandling vedrørende anlægsbevilling og frigivelse af overført rådighedsbeløb på 500.000 kr. fra 2022 behandles alene i Økonomiudvalget.

### Historik

Projektet

Den oprindelige Mølledam i Løgumkloster havde stor betydning for områdets erhvervsliv. Mølledammen blev brugt til transport af lokalproducerede varer, herunder tegl fra Nr. Løgum, og drev vandmøllen (1477- 1953), der efter mange års traditionelt mølleri blev omdannet til elværk i 1930. Mølledammen blev tørlagt i forbindelse med etablering af omfartsvejen omkring Løgumkloster i ca. 1951. Grundet Mølledammens betydning anlagde man i 1991 en historisk minde-sø nord for omfartsvejen.

Den nye Mølledam opfylder mange funktioner for byen. Mølledammen og området omkring:

- skaber et bynært naturområde,

- skaber leve muligheder for insekter, padder, fugle og andet dyreliv,

- bruges flittigt af borgerne både små og store,

- fungerer som forbindelsessti mellem byens nordlige kvarterer og centrum, herunder også for skolebørn,

- har en betydelig plads i byens borgeres hjerter.

### Sagsfremstilling

I forbindelse med Budgetaftalen for 2023 blev der på kommunens Investeringsoversigt 2023 afsat et rådighedsbeløb på 1,0 mio. kr. på baggrund af en konkret ansøgning fra [adresse] om midler til oprensning af Mølledammen.

Projekteringen af oprensningen er gennemført med midler fra budget 2021. Oprensning er efterfølgende påbegyndt d. 1. august 2023 og netop afleveret fra entreprenør til Løgumkloster Lokalråd og Tønder Kommune.

### Økonomi

På Investeringsoversigten i 2023 er der afsat et rådighedsbeløb til projektet 1,0 mio kr. under Teknik- og Miljøudvalget.

Derudover er et rådighedsbeløb på 500.000 kr. under Økonomiudvalget blevet overført fra 2022.

### Direktør for Teknik/Miljø, Service og Beskæftigelse indstiller,

|  |  |
| --- | --- |
| at | der gives en anlægsbevilling til projekt Mølledammen i Løgumkloster på 1,0 mio. kr., |
| at | det afsatte rådighedsbeløb til projektet på 1,0 mio. kr. frigives, |
| at | der gives en anlægsbevilling til projekt Mølledammen i Løgumkloster på 500.000 kr., |
| at | det afsatte rådighedsbeløb til projektet på 500.000 kr. frigives, og |
| at | indstillingen videresendes til Økonomiudvalget og Kommunalbestyrelsen. |

### Beslutning

Indstillingen anbefales.